Komisijos direktyva 2004/34/EB
2004 m. kovo 23 d.
iš dalies keičianti Europos Parlamento ir Tarybos direktyvos 96/74/EB dėl tekstilės pavadinimų I ir II priedus, kad būtų suderinti su technikos pažanga
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. gruodžio 16 d. Europos Parlamento ir Tarybos direktyvą 96/74/EB dėl tekstilės pavadinimų [1], ypač į jos 16 straipsnio 1 dalį,
kadangi:
(1) Direktyvoje 96/74/EB nustatytos taisyklės, reglamentuojančios produktų ženklinimą arba žymėjimą dėl tekstilės pluošto kiekio, kad būtų užtikrinta, jog taip bus apsaugoti vartotojų interesai. Tekstilės produktai gali būti pateikiami į Bendrijos rinką tik tuo atveju, jeigu jie atitinka tos direktyvos nuostatas,
(2) atsižvelgiant į techninės darbo grupės neseniai gautus rezultatus, būtina, kad Direktyva 96/74/EB būtų suderinta su technine pažanga, poliaktido pluoštą įrašyti į tos direktyvos I ir II prieduose nurodytą pluoštų sąrašą.
(3) dėl to reikėtų atitinkamai iš dalies pakeisti Direktyvą 96/74/EB.
(4) šioje direktyvoje numatytos priemonės atitinka Direktyvų, susijusių su tekstilės pavadinimais ir ženklinimu, komiteto nuomonę,
PRIĖMĖ ŠIĄ DIREKTYVĄ:
1 straipsnis
Direktyva 96/74/EB iš dalies keičiama taip:
1. I priedo 33a eilutėje įrašoma:
"33a | Polilaktidas | pluoštas, suformuotas iš linijinių makromolekulių, kurių grandinėje ne mažiau kaip 85 % (masės) sudaro pieno rūgšties esterio segmentų, gautų iš natūraliai esančių cukrų, ir kurio lydymosi temperatūra ne mažesnė kaip 135 °C" |
2. II priede įterpiamas toks 33a įrašas:
"33a | Polilaktidas | 1,50" |
2 straipsnis
1. Valstybės narės priima įstatymus ir kitus teisės aktus, kurie, įsigalioję ne vėliau kaip iki 2005 m. kovo 1 d., įgyvendina šią direktyvą. Jos nedelsdamos pateikia Komisijai šių nuostatų tekstą ir šių nuostatų bei šios direktyvos koreliacinę lentelę.
Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstą.
3 straipsnis
Ši direktyva įsigalioja 20 dieną nuo jos paskelbimo Europos Sąjungos oficialiajame leidinyje.
4 straipsnis
Ši direktyva skirta valstybėms narėms.
Priimta Briuselyje, 2004 m. kovo 23 d.